OpenLLM-France/wikimedia huggingface dataset:
# Joaquim Carbonell i Modolell

Joaquim Carbonell i Modolell fou un polític que ocupà l'alcaldia de Sant Just Desvern en dues ocasions:
* de l'1 de gener de 1912 a l'1 de gener de 1918
* del 2 d'octubre de 1923 al 15 d'abril de 1931
El seu segon mandat començà poc després del cop d'estat del general Miguel Primo de Rivera, que donà origen a la Dictadura de 1923-1930, i s'acabà l'endemà de la proclamació de la Segona República Espanyola.
Joaquim Carbonell estigué vinculat a la masia Can Carbonell

## Referències

* ↑ Raimon Masdéu i Térmens COMPOSICIÓ DE L AJUNTAMENT DE SANT JUST DESVERN 1897-195, p. 62-66
# Puei Griu

El Puei Griu és un cim de 1.690 metres de les muntanyes del Cantal. Està situat a la línia de la carena entre les valls de la Sera i la Jordana, a mig camí dels municipis de Sant Jaume dels Blats i Mandalha.

## Toponímia

El seu nom oficial en francès Puy Griou, ve de l'occità Puei Griu, més concretament del parlar orllaguès, un subdialecte de l'occità llenguadocià septentrional. En aquest dialecte, griu ve de griea, que vol dir “dur de pujar”. Amb occità alvernès, parlat més al nord, a la muntanya, se l'anomena Puei de Grion.

## Geologia

Per la seva posició al centre de les monts del Cantal i la seva forma cònica molt esvelta, el Puei Griu s'ha presentat durant molt de temps com la xemeneia erosionada del volcà del Cantal. Però des d'aleshores ha perdut aquest rang i els geòlegs ara consideren que es tracta d'una cúpula de fonolita que ocupa una posició central però d'origen similar a altres cims del massís com la roca d'Osièras. Aquesta activitat hauria estat vigent fa uns 6 milions d'anys, després de les fases eruptives paroxístiques que va experimentar el Cantal fa entre 8,5 Ma i 6,5 Ma. Durant els períodes freds del recent quaternari, l'acció reiterada de congelació i descongelació va tallar la roca en lloselles per formar un braç de tartera.

## Accés

El GR 400 segueix la carena entre el Coll del Pertús i el Coll de Rombièra, prop de l'estació d'esquí de Lo Lioran. Al peu de la cúpula, un camí es desvia cap al sud, permetent l'ascens dels darrers 200 metres de desnivell.

## Referències

* ↑ «Puei Grion» (en francès). GéoPortail. [Consulta: 21 juny 2023].
* ↑ Lhermet, 1931, p. 19.
* ↑ Roux, 2002.
* ↑ Brunel i Graveline, 1996, p. 96.
* ↑ Lavina, 2002.

## Bibliografis

* Brunel, J.; Graveline, F. Cantal, la saga d'un volcan (en francès). Beaumont: Debaisieux, 1996. ISBN 2-9509180-4-2.
* Lavina, Pierre. Volcans d'Auvergne et du Massif Central (en francès). Paris: Artis Éd, 2002.
* Lhermet, Jean. Contribution à la lexicologie du dialecte aurillacois (en francès). E. Droz, 1931.
* Roux, Jean. L'auvergnat de poche, Chennevières-sur-Marne (Val-de-Marne) (en francès). Assimil, 2002 (Assimil évasion). ISBN 978-2-7005-0319-7.
# Ledian Memushaj

Ledian Memushaj (Vlorë, el 7 de desembre de 1986) és un jugador de futbol d'Albània que juga amb el Pescara i la selecció albanesa.
# Pipa (instrument)

* Per a altres significats, vegeu «Pipa (desambiguació)».
La pipa (xinès tradicional i simplificat:琵琶, pinyin: pípa) és un instrument de corda pinçada tradicional xinès semblant al llaüt occidental. La pipa apareix citada per primera vegada en textos que daten del segle ii aC. D'aquest instrument se n'han derivat diversos instruments tradicionals orientals, el més conegut dels quals és la biwa japonesa, el vietnamita Djan Ty bà i el coreà Bipa, que ja no s'utilitza, del qual es conserven només alguns instruments en museus.
El nom pipa està format amb dues síl·labes xineses "pí" (琵) i "pá" (琶). Es refereixen precisament a les dues maneres més comunes de tocar l'instrument: "pí" significa empènyer amb el dit índex de la mà dreta de dreta a esquerra i "pá" significa estirar amb el polze de la mà dreta d'esquerra a dreta, en la direcció oposada.
La "pipa" és un instrument de quatre cordes en què la caixa de ressonància té forma de pera. Té un pal curt i corbat que compta amb trenta trasts que cobreixen part de la tapa harmònica, amb la qual cosa ofereixen una gran extensió. Després de la dinastia Tang (618 - 907), la pipa va mantenir la seva popularitat com a instrument solista i com a instrument de conjunt musical. En aquell temps es tocava amb plectre, però posteriorment es va deixar d'utilitzar, i passaren a ser utilitzades les ungles dels dits.
La tècnica d'execució exigeix una gran destresa que ha de permetre la producció d'efectes virtuosos i de caràcter descriptiu. Es combinen els trèmolos que s'obtenen fregant amb els cinc dits, els pizzicatos, els jocs d'harmònics, els sorolls, etc.

## Referències

* ↑ Chinese Text Project – 《釋名·釋樂器》 Shiming by Liu Xi (劉熙)]. Original text: 枇杷，本出於胡中，馬上所鼓也。推手前曰枇，引手卻曰杷。象其鼓時，因以為名也。 Translation: Pipa, originated from amongst the Hu people, who played the instrument on horseback. Striking outward with the hand is called "pi", plucking inward is called "pa", sounds like when it is played, hence the name. (Note that this ancient way of writing pipa (枇杷) also means "loquat".)
* ↑ 應劭 -《風俗通義·聲音》 Fengsu Tongyi (Common Meanings in Customs) by Ying Shao. Original text: 批把: 謹按： 此近世樂家所作，不知誰也。以手批把，因以為名。長三尺五寸，法天地人與五行，四弦象四時。 Translation: Pipa, made by recent musicians, but maker unknown. Played "pi" and "pa" with the hand, it was thus named. Length of three feet five inches represents the Heaven, Earth, and Man, and the five elements, and the four strings represent the four seasons. (Note that this length of three feet five inches is equivalent to today's length of approximately two feet and seven inches or 0.8 meter.)
* ↑ Chinese Text Project – 《釋名·釋樂器》 Shiming by Liu Xi (劉熙)]. Original text: 枇杷，本出於胡中，馬上所鼓也。推手前曰枇，引手卻曰杷。象其鼓時，因以為名也。 Translation: Pipa, originated from amongst the Hu people, who played the instrument on horseback. Striking outward with the hand is called "pi", plucking inward is called "pa", sounds like when it is played, hence the name. (Note that this ancient way of writing pipa (枇杷) also means "loquat".)

## Enllaços externs

* Sobre la pipa.
* Programa de ràdio: La lutieria i el món dels instruments musicals.
* Vídeos
Viccionari
# Yoshinogawa

Yoshinogawa (吉野川市, Yoshinogawa-shi) és una ciutat de la prefectura de Tokushima, al Japó.
El març de 2016 tenia una població estimada de 42.813 habitants i una densitat de població de 296 habitants per km². Té una àrea total de 144,19 km².

## Geografia

Yoshinogawa es troba al centre-nord de la prefectura de Tokushima. El riu Yoshino fa de frontera pel nord amb la ciutat d'Awa. "Yoshinogawa" significa "riu de Yoshino".

## Història

L'actual ciutat de Yoshinogawa fou establerta l'1 d'octubre de 2004 com a resultat de la fusió dels pobles de Kamojima, Kawashima i Yamakawa, i la vila de Misato; tots del districte de Tokushima, el qual fou dissolt com a conseqüència.

## Referències

* ↑ «吉野川市» (en japonès). Ajuntament de Yoshinogawa, 01-03-2016. [Consulta: 14 març 2016].

## Enllaços externs

* Pàgina web de l'ajuntament de Yoshinogawa (japonès)
# Joaquín Rosell y Gil

Joaquín Rosell y Gil (Viver, 1844 - València, 1913) fou un advocat i polític valencià. Es llicencià en dret a la Universitat de València i milità en el Partit Progressista fins al triomf de la revolució de 1868. Durant el regnat d'Amadeu I es va vincular al Partit Radical de Manuel Ruiz Zorrilla i fou nomenat governador civil de la província de Castelló; més tard ho fou de les d'Osca i Múrcia i a les eleccions generals espanyoles d'abril de 1872 fou elegit diputat per Xelva. Posteriorment fou nomenat sotssecretari del ministeri de Marina. Com la resta del partit de Ruiz Zorrilla, va donar suport la Primera República Espanyola, raó per la qual quan es va instaurar la restauració borbònica fou condemnat a l'ostracisme polític. Aleshores va abandonar la política i es dedicà al conreu de les seves terres.

## Enllaços externs

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.487. ISBN 9788495484802.
* Fitxa del Congrés dels Diputats (castellà)
# Ànafes I

Ànafes I (en llatí Anaphēs, en grec antic Ἀνάφης Anaphēs) era un dels set nobles perses que van matar a l'usurpador Esmerdis l'any 521 aC.
Es deia descendent en línia directa d'Atossa, germana de Cambises I, rei d'Anxan (580 aC–559 aC), el para de Cir el Gran. Els reis de Capadòcia el tenien com ancestre. Segons això Ànafes I va ser nomenat sàtrapa, cosa que devia passar cap a l'any 520 aC. El va succeir el seu fill Ànafes II, i a aquest, Dàtames (Δατάμης), segons Diodor de Sicília, però Ànafes I i II de Capadòcia van governar uns cent anys abans, i Ànafes II no és pas esmentat com ancestre de Dàtames. Ctèsias de Cnidos diu que va ser el pare de la reina Amastris, esposa de Xerxes I de Pèrsia. Va dirigir la flota que va combatre a la batalla de Salamina. Ctèsias menciona Ànafes I, però a la llista d'Heròdot al seu lloc s'esmenta a Òtanes. A la Inscripció de Behistun se l'anomena Utana.

## Referències

* ↑ Smith, William (ed.). «Anaphas». A Dictionary of Greek and Roman biography and mythology. [Consulta: 17 maig 2021].
* ↑ Briant, Pierre. From Cyrus to Alexander : a history of the Persian Empire. Winona Lake, Ind.: Eisenbrauns, 2002, p. 133. ISBN 9781575060316.

## Vegeu també

* Aspàtines
# Álafoss

Álafoss (pronunciat en islandès ˈaːulaˌfɔsː; Cascada de l'anguila) és una cascada del riu Varmá a Mosfellsbær, Islàndia. Hi ha una fàbrica de llana amb el mateix nom al costat de la cascada des de 1896, quan un granger local va importar maquinària per processar llana usant l'energia de la cascada. Durant la Segona Guerra Mundial, s'hi van construir barraques pels soldats britànics. Álafoss va tenir un paper important en l'establiment i el creixement del poble de Mosfellsbær. El grup de música Sigur Rós té un estudi de gravació que es diu Sundlaugin a Álafoss, i el també anomenat cinquè tema del seu àlbum "" de 2002 també té com a sobrenom el nom d'aquesta zona geogràfica.

## Referències

* ↑ «About Álafoss» (en anglès). [Consulta: 30 març 2018].

## Enllaços externs

* Álafoss Pàgina web oficial de la botiga i galeria d'art Álafoss Wool.
* The History of Álafoss a Wayback Machine (archived 30 December 2007$^{[Datemismatch]}$)
* Sundlaugin Recording Studio
# Zard Kuh

Zard Kuh, també escrit Zardkuh, Zarduh Kuh o Zard Kuh-e Bakhtiar (en persa: زردکوه بختیاری) és, amb 4.221 msnm, la muntanya més alta de la serralada del Zagros, a l'Iran. Té una prominència de 2.095 metres. Els rius Karun i Zayanderud neixen als Zagros, prop del Zard Kuh. La muntanya té petites glaceres, les úniques a la zona subtropical fora de l'Himàlaia, els Andes i el cinturó volcànic transmexicà. Geològicament està format de pedra calcària del Cretaci.

## Referències

* ↑ Rawlinson, George. 2002. The Seven Great Monarchies of the Ancient Eastern World (Vol. 2: Babylonia, Media and Persia)
* ↑ «Iran Mountain Ultra-Prominence - peaklist.org». [Consulta: 7 maig 2024].
* ↑ «Zard Kuh - Peakbagger.com». [Consulta: 7 maig 2024].
* ↑ Glaciers of Iran
* ↑ Geological Map of Iran, National Geoscience Database of Iran, www.ngdir.ir
# Joe Camp

Joe Camp (Saint Louis, 20 d'abril de 1939 - Bell Buckle, 15 de març de 2024) va ser un director de cinema estatunidenc, conegut per dirigir Benji, Hawmps! i The Double McGuffin.
Camp és també conegut pel seu treball amb cavalls. Posseeix, i ha entrenat, cinc cavalls que vivien amb ell al seu Range Valley Center. Ha escrit un llibre sobre les seves experiències amb cavalls, The Soul of a Horse.
La seva autobiografia, Underdog: How One Man Turned Hollywood Rejection into the Worldwide Phenomenon of Benji (publicada el 1993), cobreix més que la seva experiència fent pel·lícules de gossos.

## Filmografia

* Benji (1974)
* Hawmps! (1976)
* For the Love of Benji (1977)
* Benji's Very Own Christmas Story (curt per televisió 1978)
* The Double McGuffin (1979)
* Oh! Heavenly Dog (1980)
* Benji, Zax & the Alien Prince (sèrie de televisió 1983)
* Benji the Hunted (1987)
* Benji: Off the Leash! (2004)

## Referències

* ↑ «Joe Camp». The New York Times. Arxivat de l'original el 2008-06-21. [Consulta: 22 març 2020].
* ↑ Eder, Richard. «Hawmps (1976) Screen: Camels In the Old West». The New York Times, 28-05-1976.
* ↑ «The Double McGuffin». The New York Times.
* ↑ The Soul of a horse al web de Penguin Random House
* ↑ «Muere Joe Camp, director de las películas del perro Benji, a los 84 años» (en castellà), 17-03-2024. [Consulta: 18 març 2024].

## Enllaços externs

* About Joe and Kathleen Camp
# Àliya (nom)

Àliya (àrab: عالية, ʿĀliya) és un nom femení àrab que literalment significa ‘alta’, ‘superior’, ‘dominant’. Si bé Àliya és la transcripció normativa en català del nom en àrab clàssic, també se'l pot trobar transcrit Aliyya.
La forma masculina d'aquest nom és Ali.
Cal no confondre aquest nom amb Aliyya, un altre nom de pila àrab femení.
Vegeu aquí personatges i llocs que duen aquest nom.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «علا». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «علا». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «علا» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Àliga de Sitges

L'Àliga de Sitges és un element del bestiari popular de Sitges (Garraf). S'utilitza en les desfilades de la Festa Major de Sitges des del 1984, quan va sortir per primera vegada. En el context de les àligues que surten a les Festes Majors catalanes, la de Sitges és una excepció perquè es tracta d'una bèstia de foc, com els dracs o les víbries.
L'àliga actual va construir-se en fibra de vidre, amb l'aparença externa d'una anterior realitzada del 1945. Aquesta, elaborada a can Fígols en fusta i cartó i pintada per Victorino Berbegal, només va sortir el 1945 i el 1946 degut a les destrosses patides en incorporar-li pirotècnia.
Els balls de l'Àliga són acompanyats musicalment pels timbalers de la mateixa colla. La bèstia té una tonada de ball composta expressament el 1984, però els timbalers poden acompanyar els seus balls amb altres tonades.
El 2009 commemorà el seu vint-i-cinquè aniversari amb la realització d'una catifa de flors i l'altar del Cap de la Vila, en el marc de la festa de Corpus de Sitges.

## Característiques

* Mides: 3,5 metres d'allargada per 2,6 metres d'alçada
* Pes: 100 kg
* Material: Fibra de vidre
* Integrants de la colla: 40 en total, 15 dels quals són bastaixos.

## Referències i notes

* ↑ «Àliga de Sitges». Festa.cat. [Consulta: 11 desembre 2011].
* ↑ «Àligues de Catalunya, a la plana web "Festes.org"». [Consulta: 8 maig 2013].
* ↑ Salvador Picas i Fíguls (1922-2007) va ser president de la Comissió de Festes de Sitges (Festa Major i Santa Tecla i Carnaval), membre del Grup d'Estudis Sitgetans i dels Amics del Garraf i recuperà la festa major del llogaret de Campdàsens. Fuster de professió, fou l'encarregat de muntar en plafons de fusta els «ferros que la Diputació de Barcelona». cedí al Cau Ferrat l'any 1935. Al 1945, amb Joan Olivella formà part del grup de vilatans que impulsaren la creació d'una Àliga i de la colla corresponent per sortir a les festes majors sitgetanes. Compilà una important col·lecció de documentació històrica, que donà a l'ajuntament de la vila. Al 28 de setembre del 2007 va ser nomenat, de forma pòstuma, «Fill Predilecte de Sitges». [Consulta: 8 maig 2013].
* 1 2 «Àliga». Balls Populars. Ajuntament de Sitges. Arxivat de l'original el 2017-08-27. [Consulta: 11 desembre 2011].
* ↑ Descripció de la festa de Corpus del 2009 a Sitges, i de la catifa que va fer la colla de l'Àliga, a la ressenya «L'Àliga de Sitges inicia la commemoració del seu 25è. aniversari amb una vistosa flor de flors del Corpus». Arxivat de l'original el 2016-03-03. [Consulta: 8 maig 2013].
* ↑ «Fitxa tècnica de l'Àliga a la web de l'Agrupació del bestiari festiu i popular de Catalunya». Arxivat de l'original el 2016-03-03. [Consulta: 8 maig 2013].

## Enllaços externs

* Pàgina Oficial de l'Àliga de Sitges Arxivat 2009-08-27 a Wayback Machine.
* Ball de l'Àliga, precedit del toc de timbals característic (2011)
* Masana, Heribert. 50 singulars de la festa. Petita guia de figures singulars de Catalunya, 2015. ISBN 978-84-92745-44-9.
# Xavier Benguerel

Xavier Benguerel és el nom dels següents personatges:
* Xavier Benguerel i Godó (Barcelona, 1931-2017), compositor, fill de Xavier Benguerel i Llobet
* Xavier Benguerel i Llobet (Barcelona 1905-1990), escriptor català, Premi d'Honor de les Lletres Catalanes
# Xavier Batllés

Xavier Batllés (Barcelona, 7 d'abril de 1954) és músic professional, productor, arranjador i professor. Té una llarga trajectòria artística en el panorama musical català. Va ser artífex de bandes laietanes com ara l'Orquestra Mirasol i La Rondalla de la Costa, a més d'arreglador de Marina Rossell i Maria del Mar Bonet.

## Biografia

Des de petit, va aficionar-se a la música, i als 16 anys va iniciar una feina com a tècnic de so als Estudis Gema 2 de Barcelona amb un dels seus referents musicals, Ricard Casals, que era veí seu. Allà va conèixer músics com Pedrito Díaz, Ricard Roda, Jordi Roura, que tocava amb Casals o Victor Ammann, que va acompanyar durant un breu període amb el cantautor Ovidi Montllor.
A principis de la dècada dels 70, va tirar endavant diverses iniciatives i grups musicals, alguns amb companys seus i, d'altres, el van portar a fer noves coneixences com el compositor argentí Gato Pérez. Totes les conjuncions de grups d'aquella època i les influències van culminar amb la creació de l'Orquestra Mirasol, l'any 1973, més endavant, amb la breu formació La Rondalla de la Costa i, ja a la dècada dels 80, amb el grup-rondalla l’Harmònica Brava, acompanyat de noms com Jordi Fàbregas, Josep Cabré o Joan-Albert Amargós.
A finals de la dècada dels vuitanta, Batllés es va allunyar dels escenaris i va dedicar-se completament a la feina d'enregistrar i produir música.

## Referències

* ↑ «Tarataña - Xavier Carles vuelve con Xavier Batllés - 16/05/21» (en castellà), 16-05-2021. [Consulta: 1r agost 2023].
* ↑ B�-ho. «Trajectòria artística de Xavier Batllés | Centre Artesà Tradicionarius», 29-11-2018. [Consulta: 29 novembre 2018].
* ↑ «Els mil amics de Xavier Carles i Xavier Batllés - 21 gen 2018». El Punt Avui.
* 1 2 «Xavier Batllés al Club Trébol de Ràdio 4 - Club Trébol». [Consulta: 1r agost 2023].
* ↑ «Xavier Batllés, la revolució musical dels anys 70», 27-03-2019. [Consulta: 1r agost 2023].
* ↑ Enderrock.cat. «Xavier Batllés: «He trobat el meu lloc en la música gràcies a la tecnologia» | Enderrock.cat». [Consulta: 1r agost 2023].
# Joan I de Polònia

Joan I de Polònia o Joan I Albert Jagelló (en polonès: Jan I Olbracht; Cracòvia, 27 de desembre de 1459 - Torun, 17 de juny de 1501), va ser rei de Polònia (1492-1501). Fill de Casimir IV Jagelló i d'Elisabet d'Habsburg i Luxemburg.
Va combatre contra els valacs i va realitzar concessions a la petita noblesa. Va portar una política hostil a Moldàvia, aliada dels otomans, que va finalitzar amb el desastre de Bucovina el 1497.

## Referències

* V. Czerny. The Reigns of Jan Olbracht and Aleksander Jagiellon. Kraków, 1882. (polonès)
# Jonathan Pitroipa

Jonathan Pitroipa (Ouagadougou, 12 d'abril de 1986) és un exfutbolista de Burkina Faso de la dècada de 2010.
Fou internacional amb la selecció de futbol de Burkina Faso.
Pel que fa a clubs, destacà a SC Freiburg, Hamburger SV i Stade Rennais FC.

## Referències

* ↑ Jonathan Pitroipa a National-Football-Teams.com (anglès)
* ↑ «Orange CAF Africa Cup of Nations Awards». Orange Africa Cup of Nations South Africa 2013. Arxivat de l'original el 2013-02-13. [Consulta: 7 octubre 2019].
* ↑ Asante, Isaac. «Burkina Faso Team Profile – 2010 Africa Cup of Nations». Live Soccer TV, 09-12-2009. [Consulta: 24 desembre 2012].
* ↑ Kobo, Kingsley. «Herve Zengue left out as Burkina Faso name Africa Cup of Nations squad». goal.com, 24-12-2011. [Consulta: 24 desembre 2012].
* ↑ «Jonathan Pitroipa » Club matches». [Consulta: 8 agost 2018].
* 1 2 Jonathan Pitroipa, Fitxa a Soccerway. Consultat 16 febrer 2013.
* ↑ Jonathan Pitroipa at kicker.de (alemany)
# Johnson City (Texas)

Johnson City és una població dels Estats Units a l'estat de Texas. Segons el cens del 2000 tenia 1.191 habitants.

## Demografia

Segons el cens del 2000, Johnson City tenia 1.191 habitants, 442 habitatges, i 317 famílies. La densitat de població era de 343,2 habitants/km².
Dels 442 habitatges en un 36,9% hi vivien nens de menys de 18 anys, en un 56,6% hi vivien parelles casades, en un 11,3% dones solteres, i en un 28,1% no eren unitats familiars. En el 24% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,07.
Per edats la població es repartia de la següent manera: un 28% tenia menys de 18 anys, un 6,5% entre 18 i 24, un 27,3% entre 25 i 44, un 21,2% de 45 a 60 i un 17,1% 65 anys o més.
L'edat mediana era de 37 anys. Per cada 100 dones de 18 o més anys hi havia 84,5 homes.
La renda mediana per habitatge era de 34.148 $ i la renda mediana per família de 39.375 $. Els homes tenien una renda mediana de 30.529 $ mentre que les dones 21.607 $. La renda per capita de la població era de 14.977 $. Aproximadament el 9,2% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Johnson City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Johnson City». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].